paragraph_text: Mundimitar (talijanski: Montemitro) je mjesto u moliškoj pokrajini Campobasso (zemljopisna širina: 41,8881 - zemljopisna dužina: 14,6464, površina: 16,05 km<sup>2</sup>) uz duž doline rijeke Trigno koja označava granicu s pokrajinom Abruzzo. Mundimitar je udaljen od Jadranskog mora malo manje od 25 km. Sagrađen je na brdu od 508 m nadmorske visine, i zbog toga je klima povoljna. Stanovnika je oko 500 dok ih otprilike 600 stanuje širom Italije u velikim gradovima, jer u Mundimitru nema velikih mogućnosti za zapošljavanje. Ovo selo je jedno od tri sela, uz Filič (San Felice del Molise) i i Kruč (Acquaviva Collecroce), u kojima žive Moliški Hrvati i gdje se govori moliški hrvatski.